Iohannis anunță că retrage decorațiile persoanelor cu condamnări penale, inclusiv lui Adrian Năstase

”Am decis să retrag toate decorațiile tuturor celor care au condamnări penale. Am demarat efectiv această operațiune”, a anunțat marți președintele Klaus Iohannis. El a confirmat că și Adrian Năstase este printre cei pentru care vor avea decorațiile retrase.

”Am inițiat această acțiune și ea va fi finalizată în foarte scurt timp și veți primi lista decretelor prin care retrag aceste ordine”, a mai spus Iohannis.

Reamintim că Adrian Năstase, condamnat penal în două dosare de corupție, a fost pe lista invitaților la Palatul Cotroceni la recepția de 1 Decembrie.

Foto: Presidency.ro